Author: halaszova anita
Last saved by: Hajdúková Viera
Company: SPU

Správa zo zahraničnej pracovnej cesty

1. Účastníci zahraničnej pracovnej cesty:	
Meno, priezvisko, titul:	Ing. Ondrej Divinský – sekcia regionálneho školstva; odbor základných škôl
PhDr. Viera Hajdúková, PhD. – sekcia regionálneho školstva; odbor základných škôl
2. Zahraničná pracovná cesta:
Štát, mesto:			Grécko, Atény
Vykonaná v dňoch:	18. – 20. 06. 2014
Účel cesty:	Odborná konferencia o starostlivosti a vzdelávaní detí od raného detstva, ktorej organizátorom, v rámci gréckeho predsedníctva EÚ, je Európska komisia – Generálne riaditeľstvo pre vzdelávanie a kultúru.
3. Rámcový program zasadnutia pracovnej skupiny:
18. jún 2014 – príchod do Atén
19. jún 2014 – rokovanie v pléne konferencie a zároveň rokovanie v pracovných skupinách
20. jún 2014 – rokovanie v pracovných skupinách a v pléne konferencie, odchod, príchod na Slovensko.
4. Stručný priebeh rokovaní:
Cieľom odbornej konferencie bolo najmä prezentovať výsledky práce členov tematickej pracovnej skupiny pre vzdelávanie a starostlivosť o deti od ranného veku (ECEC) zriadenej pri Európskej komisii. Členmi tejto pracovnej skupiny boli národní experti pre predprimárne vzdelávanie pracujúci na príslušných ministerstvách, do vecnej príslušnosti ktorých patria zariadenia pre deti predškolského veku (v prípade SR materské školy) a zároveň zástupcovia, odborníci na predprimárne vzdelávanie pracujúci v členských štátoch napr. na univerzitách (to bol aj prípad SR), ale bo v zariadeniach na kontinuálne vzdelávanie pedagogických zamestnancov, či vo vedeckých inštitúciách zaoberajúcich sa výskumom vzdelávania detí predškolského veku.
V rámci konferencie sa diskutovali všetky problematiky, ktoré boli predmetom jednotlivých rokovaní tematickej pracovnej skupiny (TWG) – kurikulum, prístup k predprimárnemu vzdelávaniu, pracovné sily, riadenie a monitorovanie a evalvácia kvality  predprimárneho vzdelávania.
V rámci konferencie sa diskutovalo o drafte Slovníka a Quality Frameworku – dvoch výstupných materiáloch činnosti TWG.
Program konferencie bol veľmi bohatý. 
Antonio Silva Mendes – riaditeľ, oddelenia B, vzdelávania a odbornej prípravy pri GR EK pre vzdelávanie a kultúru hovoril o úlohe zariadení ECEC v predprimárnom vzdelávaní.
Dr. Jan Peeters – z Centra pre inovácie v rannom veku z Gent informoval o Hlavných zisteniach štúdie o účinkoch predprimárneho vzdelávania a starostlivosti na zabránenie predčasnému ukončeniu školskej dochádzky.
Vybraní zástupcovia jednotlivých pracovných skupín, ktoré boli vytvorené v priebehu činnosti TWG (kurikulum, prístup k predprimárnemu vzdelávaniu, pracovné sily, riadenie a monitorovanie a evalvácia kvality  predprimárneho vzdelávania) prezentovali hlavné výstupy za jednotlivé oblasti – za kurikulum prezentovala Mgr. Zuzana Lynch, členka TWG za SR.
Ineke Litjens z OECD informovala o aktuálnych aktivitách a projektoch OECD v oblasti ECEC (za SR – zastúpenie PhDr. Viera Hajdúková, PhD.)
Podstatná časť konferencie sa venovala aj otázkam prechodu detí zo zariadení ECEC (v SR materské školy) do základných škôl, otázkam školskej spôsobilosti, jej posudzovaniu, role učiteľa, role rodičov, role základnej školy, odkladu školskej dochádzky. Zdôraznené bolo, že je potrebné hovoriť nielen o pripravenosti dieťaťa na základnú školu, ale aj o pripravenosti základnej školy na dieťa, na jeho jedinečnosť a špecifiká.
V rámci pracovnej skupiny Kurikulum sa dospelo k záverom, že predškolské kurikulum má byť spracované holisticky, má byť kultúrne relevantné, dostatočne otvorené a flexibilné, má v ňom byť obsiahnutá rovnováha medzi pohľadom/perspektívou dieťaťa a perspektívou učiteľa/dospelého, dominovať má v ňom dôraz na hru a hrové aktivity, rozvíjať sa majú rovnomerne všetky stránky osobnosti dieťaťa, majú sa rešpektovať špecifiká detského porozumenia a chápania, má stanovovať rámcové podmienky predprimárneho vzdelávania, rámcový obsah vzdelávania a rámcovú organizáciu predprimárneho vzdelávania. 
Zdôraznené bolo, že kurikulum je nielen odborný dokument, ale aj dokument prezentujúci štátnu školskú politiku v konkrétnom druhu vzdelávania. 
Predstavené boli aj zistenia KD ECEC 2014 – QUESTIONNAIRE FOR EURYDICE FIGURES, ktorého vypracovanie za SR koordinovala Slovenská akademická asociácia pre medzinárodnú spoluprácu (podklady spracovala PhDr. Viera Hajdúková, PhD.).
V záverečných diskusiách sa účastníci zhodli na tom, že bude dôležité, ako budú produkty činnosti TWG pre ECEC prijaté novou EK a v akej podobe sa následne budú implementovať v jednotlivých členských štátoch EÚ.
5. Odporúčané závery:
Závery činnosti tematickej pracovnej skupiny pre ECEC pri EK implementovať v rámci kurikulárnej politiky a pri tvorbe právnych predpisov regulujúcich predprimárne vzdelávanie v Slovenskej republike.

6. Prehľad prinesenej dokumentácie a miesto jej uloženia:
Pracovné materiály z konferencie sú uložené u PhDr. Viery Hajdúkovej, PhD. na sekcii regionálneho školstva, odbor ZŠ.
7. Osobitne vyhodnotený očakávaný prínos ZPC:
Validácia výsledkov práce tematickej pracovnej skupiny, ako i návrhu Rámca kvality starostlivosti od ranného detstva a predprimárneho vzdelávania detí a jeho prílohy, účasť na diskusiách k tejto tematike na vyššej európskej úrovni s kľúčovými tvorcami politík, medzinárodnou odbornou verejnosťou a zúčastnenými stranami.
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk

Súhlasíme so zverejnením správy na internete

Správu vypracovali: PhDr. Viera Hajdúková, PhD., Ing. Ondrej Divinský

Dátum: 03. júl 2014

Správu overil: Ing. Ondrej Divinský, riaditeľ O ZŠ

Správu schválil: Mgr. Zdenko Krajčír, GR SRŠ MŠVVaŠ SR